
DR.30.10.2017                                                        33                   

 
Dato’ Dr. Haji Noor Azmi bin Ghazali [Bagan Serai]: Yang Berhormat Kapar. 

Datuk Seri Dr. Wan Azizah binti Wan Ismail [Permatang Pauh]: Minta maaf. Saya 
tidak bagi Yang Berhormat Bagan Serai. Bagi ini...  

Dato’ Haji Mahfuz bin Haji Omar [Pokok Sena]: Pokok Sena. 

Datuk Seri Dr. Wan Azizah binti Wan Ismail [Permatang Pauh]: Yang Berhormat 
Pokok Sena. 

Dato’ Haji Mahfuz bin Haji Omar [Pokok Sena]: Hai, tidak kenai kah? 

Datuk Noor Ehsanuddin bin Mohd. Harun Narrashid [Kota Tinggi]: Tidak bagi 
laluan, takutkah? 

Dato’ Haji Mahfuz bin Haji Omar [Pokok Sena]: Terima kasih, Tuan Yang di-
Pertua. Terima kasih, Yang Berhormat Permatang Pauh. 

Timbalan Yang di-Pertua [Datuk Seri Dr. Ronald Kiandee]: Ya. 

Dato’ Haji Mahfuz bin Haji Omar [Pokok Sena]: Berkaitan dengan soal GST, baru-
baru ini Dewan Perniagaan Melayu Malaysia telah pun menyebut bahawa sebahagian besar 
peniaga-peniaga Melayu gulung tikar akibat GST. Juga, sebulan yang lalu, Pertubuhan 
Peladang Negeri Kedah mengadakan mesyuarat agung tahunan mereka dan meluluskan 
satu usul untuk meminta kerajaan mengecualikan GST ini yang berkaitan dengan barangan-
barangan dan perkhidmatan yang menyentuh soal petani. Ini kerana kesan daripada GST ini, 
kos operasi pertanian padi ini meningkat 30 percent. Beban yang amat sangat. RM200 yang 
diumumkan oleh Perdana Menteri ini hilang lengoh untuk tiga bulan ini waktu mereka buat 
padi. 

Baru-baru ini pun diviralkan bahawa lima ke enam pasar raya Giant akan ditutup. 
Antaranya ialah berpunca daripada perniagaan runcit mereka menurun akibat daripada kesan 
kos sara hidup yang tinggi. Pengguna terpaksa ikat perut, lalu dia tidak banyak berbelanja. 
Jadi, peniaga kecil pun tutup gulung tikar, peniaga besar pun gulung tikar. Kalau peniaga 
besar begini pun gulung tikar, bagaimana gambaran menunjukkan kehidupan masyarakat 
terbanyak kita ini begitu parah.  

Jadi adakah Yang Berhormat bersetuju bahawa GST inilah yang merupakan punca 
masalah terbesar? Bukan kita menafikan perkara-perkara subsidi yang lain ini tapi ia paling 
terbesar yang menyebabkan kos sara hidup yang tinggi menyebabkan penderitaan yang 
dialami oleh rakyat dalam negara kita. 

Datuk Seri Dr. Wan Azizah binti Wan Ismail [Permatang Pauh]: Terima kasih, 
Yang Berhormat Pokok Sena. Memang saya setuju. Saya tidak setuju dengan kenyataan 
Yang Berhormat Bagan Serai katakan GST tidak membebankan. Mungkin kepada Yang 
Berhormat Bagan Serai tetapi kepada kebanyakan rakyat memang membebankan. Siapa 
yang merasa keperitan hati rakyat kalau Yang Berhormat Bagan Serai katakan, “Oh! Tidak 
membebankan, memang GST itu bagus”?... [Dewan ketawa] 

Jadi, jelaslah kritikan terhadap cadangan penghapusan tol dan GST tidak lain dan 
tidak bukan... 

Dato’ Dr. Haji Noor Azmi bin Ghazali [Bagan Serai]: Keliru dan mengelirukan 
rakyat. 

Datuk Seri Dr. Wan Azizah binti Wan Ismail [Permatang Pauh]: ...Hanya 
permainan politik bagi menutup sebenar pelaksanaan GST. 

Pelaksanaan GST adalah semata-mata untuk menampung kekurangan dana 
kerajaan akibat pemborosan, rasuah dan ketirisan. Maka seluruh rakyat dan fakir miskin, 
penerima BR1M, asnaf, zakat pun terpaksa membayar GST. Maksudnya tidak semua rakyat 
mendapat BR1M tetapi semua rakyat mesti membayar, terpaksa, dipaksa membayar GST. 

Dalam pada Yang Amat Berhormat Pekan mengumumkan pengecualian dan 
pelepasan GST tersebut, mari kita lihat apa yang dikecualikan. Tuan Yang di-Pertua, antara 
yang terdapat pengecualian adalah pengimportan big ticket item seperti kapal terbang, kapal 
laut. Itu tidak ada GST. Bayangkan, kapal terbang dan kapal laut dihapuskan GST. Siapa 
individu- mungkin Yang Berhormat Bagan Serai boleh bayar... 



Dato' Dr. Haji Noor Azmi bin Ghazali [Bagan Serai]: Yang Berhormat Kapar. Datuk Seri Dr. Wan Azizah binti Wan Ismail [Permatang Pauh]: Minta maaf. Saya tidak bagi Yang Berhormat Bagan Serai. Bagi ini... Dato' Haji Mahfuz bin Haji Omar [Pokok Sena]: Pokok Sena. Datuk Seri Dr. Wan Azizah binti Wan Ismail [Permatang Pauh]: Yang Berhormat Pokok Sena. Dato' Haji Mahfuz bin Haji Omar [Pokok Sena]: Hai, tidak kenai kah?. Datuk Noor Ehsanuddin bin Mohd. Harun Narrashid [Kota Tinggi]: Tidak bagi laluan, takutkah?. Dato' Haji Mahfuz bin Haji Omar [Pokok Sena]: Terima kasih, Tuan Yang di- Pertua. Terima kasih, Yang Berhormat Permatang Pauh. Timbalan Yang di-Pertua [Datuk Seri Dr. Ronald Kiandee]: Ya. Dato' Haji Mahfuz bin Haji Omar [Pokok Sena]: Berkaitan dengan soal GST, baru- baru ini Dewan Perniagaan Melayu Malaysia telah pun menyebut bahawa sebahagian besar peniaga-peniaga Melayu gulung tikar akibat GST. Juga, sebulan yang lalu, Pertubuhan Peladang Negeri Kedah mengadakan mesyuarat agung tahunan mereka dan meluluskan satu usul untuk meminta kerajaan mengecualikan GST ini yang berkaitan dengan barangan- barangan dan perkhidmatan yang menyentuh soal petani. Ini kerana kesan daripada GST ini, kos operasi pertanian padi ini meningkat 30 percent. Beban yang amat sangat. RM200 yang diumumkan oleh Perdana Menteri ini hilang lengoh untuk tiga bulan ini waktu mereka buat padi. Baru-baru ini pun diviralkan bahawa lima ke enam pasar raya Giant akan ditutup. Antaranya ialah berpunca daripada perniagaan runcit mereka menurun akibat daripada kesan kos sara hidup yang tinggi. Pengguna terpaksa ikat perut, lalu dia tidak banyak berbelanja. Jadi, peniaga kecil pun tutup gulung tikar, peniaga besar pun gulung tikar. Kalau peniaga besar begini pun gulung tikar, bagaimana gambaran menunjukkan kehidupan masyarakat terbanyak kita ini begitu parah. Jadi adakah Yang Berhormat bersetuju bahawa GST inilah yang merupakan punca masalah terbesar? Bukan kita menafikan perkara-perkara subsidi yang lain ini tapi ia paling terbesar yang menyebabkan kos sara hidup yang tinggi menyebabkan penderitaan yang dialami oleh rakyat dalam negara kita. Datuk Seri Dr. Wan Azizah binti Wan Ismail [Permatang Pauh]: Terima kasih, Yang Berhormat Pokok Sena. Memang saya setuju. Saya tidak setuju dengan kenyataan Yang Berhormat Bagan Serai katakan GST tidak membebankan. Mungkin kepada Yang Berhormat Bagan Serai tetapi kepada kebanyakan rakyat memang membebankan. Siapa yang merasa keperitan hati rakyat kalau Yang Berhormat Bagan Serai katakan, "Oh! Tidak membebankan, memang GST itu bagus"?... [Dewan ketawa]. Jadi, jelaslah kritikan terhadap cadangan penghapusan tol dan GST tidak lain dan tidak bukan... Dato' Dr. Haji Noor Azmi bin Ghazali [Bagan Serai]: Keliru dan mengelirukan rakyat. Datuk Seri Dr. Wan Azizah binti Wan Ismail [Permatang Pauh]: ...Hanya permainan politik bagi menutup sebenar pelaksanaan GST. Pelaksanaan GST adalah semata-mata untuk menampung kekurangan dana kerajaan akibat pemborosan, rasuah dan ketirisan. Maka seluruh rakyat dan fakir miskin, penerima BR1M, asnaf, zakat pun terpaksa membayar GST. Maksudnya tidak semua rakyat mendapat BR1M tetapi semua rakyat mesti membayar, terpaksa, dipaksa membayar GST. Dalam pada Yang Amat Berhormat Pekan mengumumkan pengecualian dan pelepasan GST tersebut, mari kita lihat apa yang dikecualikan. Tuan Yang di-Pertua, antara yang terdapat pengecualian adalah pengimportan big ticket item seperti kapal terbang, kapal laut. Itu tidak ada GST. Bayangkan, kapal terbang dan kapal laut dihapuskan GST. Siapa individu- mungkin Yang Berhormat Bagan Serai boleh bayar...